《寄王维桢地曹》
明代·皇甫汸

并是衔新命，俱来守旧京。时违空往迹，事在每关情。

草绿长千里，江清建业城。寄君须自爱，己矣负平生。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。